
Cu privire la aprobarea proiectului de lege pentru

modificarea şi completarea unor acte legislative

-------------------------------------------------------------

În scopul executării prevederilor art.18 lit. a) din Legea nr.239-XVI din 13 noiembrie 2008 privind transparenţa în procesul decizional (Monitorul Oficial al Republicii Moldova, 2008, nr.215-217, art.798), Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

Prim-ministru 




VLADIMIR FILAT 

Contrasemnează:

Ministrul justiţiei 




Alexandru Tănase 

Vizată:

Ministrul de Stat





Victor BODIU

Aprobată în şedinţa Guvernului

din


Proiect

PARLAMENTUL REPUBLICII MOLDOVA

L E G E

pentru modificarea şi completarea
unor acte legislative

Parlamentul adoptă prezenta lege organică.
Art. I. – Legea nr. 64-XII din 31 mai 1990 cu privire la Guvern (republicată în Monitorul Oficial al Republicii Moldova, 2002, nr. 131-133, art.1018), cu modificările şi completările ulterioare, se modifică şi se completează după cum urmează:

1. La articolul 2, după punctul 3) se introduce punctul 31) cu următorul cuprins: 

„31) asigură transparenţa în procesul elaborării şi aprobării hotărîrilor, dispoziţiilor şi ordonanţelor”.
2. La articolul 25 alineatul şase, propoziţiile a doua şi a treia vor avea următorul cuprins:

„În acest scop, Guvernul, din oficiu sau la iniţiativa cetăţenilor, a asociaţiilor constituite în corespundere cu legea, a altor părţi interesate, dispune consultarea publică a proiectelor de acte ale Guvernului care pot avea impact economic, de mediu şi social (asupra modului de viaţă şi drepturilor omului, asupra culturii, sănătăţii şi protecţiei sociale, asupra colectivităţilor locale, serviciilor publice), în conformitate cu legislaţia. Guvernul  publică pe pagina web oficială stenogramele şedinţelor sale publice şi alte acte vizînd activitatea executivului.”
Art. II. – Regulamentul Parlamentului, adoptat prin Legea nr. 797-XIII din 2 aprilie 1996 (republicată în Monitorul Oficial al Republicii Moldova, 2007, nr.50, art.237), se modifică şi se completează după cum urmează:

1. La articolul 26 alineatul (1), după cuvintele „organizaţii specializate” se introduc cuvintele „ , reprezentanţi ai părţilor interesate”.

2. Articolul 27:

la alineatul (2), prima propoziţie se completează în final cu  cuvintele        „ , alte părţi interesate”;

la alineatul (4), după cuvîntul „materie” se introduc cuvintele „ , reprezentanţi ai părţilor interesate,”;
după alineatul (4) se introduce alineatul (41) cu următorul cuprins:

„(41) Pentru a facilita procesul de consultare publică a proiectelor de acte legislative şi propuneri legislative, comisiile permanente întocmesc o listă a asociaţiilor constituite în corespundere cu legea, a altor părţi interesate de domeniul lor de activitate, care va fi modificată şi completată periodic, inclusiv la iniţiativa părţilor interesate.”
3. La articolul 29, alineatul (2) va avea următorul cuprins:

„(2) Rapoartele şi avizele cuprind opinia majorităţii membrilor comisiei şi părerea separată a celorlalţi membri ai comisiei, precum şi rezultatele consultării publice.”

4. La articolul 47 alineatul (6), propoziţia a doua se completează în final cu cuvintele „ , precum şi rezultatele consultării publice a acestuia”.

5. După articolul 49 se introduce articolul 491 cu următorul cuprins:

„Articolul 491. Organizarea procedurilor de consultare publică de către comisia permanentă sesizată în fond
(1) Comisia permanentă sesizată în fond asigură consultarea publică a proiectelor de acte legislative şi propuneri legislative cu părţile interesate, prin intermediul organizării dezbaterilor, audierilor publice, altor proceduri de consultare stabilite de legislaţia cu privire la transparenţa în procesul decizional.

(2) Comisia permanentă sesizată în fond stabileşte procedura de consultare a proiectelor de acte legislative şi propuneri legislative, ţinînd cont de caracterul proiectului, preocuparea părţilor interesate pentru subiectul abordat şi alte aspecte relevante. 

(3) În cazul organizării unor întruniri publice în scopul consultării, comisia permanentă sesizată în fond stabileşte regulile de organizare şi de desfăşurare a acestora.

(4) Comisia permanentă sesizată în fond dispune plasarea, conform legislaţiei în vigoare, pe site-ul Parlamentului a proiectelor de acte legislative şi propuneri legislative, a materialelor aferente, precum şi a sintezei recomandărilor parvenite în cadrul consultărilor publice, în scopul asigurării transparenţei în procesul decizional.”

6. La articolul 52, după cuvîntul „legislativă” se introduc cuvintele „ , asigurînd consultarea publică a acestora,”.

7. La articolul 56 alineatul (1), după litera c) se introduce litera c1) cu următorul cuprins:

„c1) rezultatele consultării publice a proiectului de lege sau propunerii legislative;”.

8. Articolul 57:

la alineatul (1), după cuvintele „propunerea legislativă” se introduc cuvintele „ , rezultatele consultării publice,”;

la alineatul (2), după litera e) se introduce litera e1) cu următorul cuprins:

„e1) rezultatele consultării publice a proiectului;”.

9. La articolul 100 alineatul (1), după cuvintele „Aparatului Parlamentului” se introduc cuvintele „ , reprezentanţi ai părţilor interesate,”.
Art. III. – Legea nr. 847-XIII din 24 mai 1996 privind sistemul bugetar şi procesul bugetar (republicată în Monitorul Oficial al Republicii Moldova, 2005, ediţie specială), cu modificările şi completările ulterioare, se completează după cum urmează:

1. La articolul 15, după alineatul (2) se introduce alineatul (3) cu următorul cuprins:

„(3) Proiectul legii bugetare anuale se elaborează şi se adoptă în mod transparent prin consultarea acestuia cu părţile interesate.”
2. Articolul 45 se completează cu alineatul (4) cu următorul cuprins:

„(4) Elaborarea şi aprobarea bugetelor unităţilor administrativ-teritoriale se efectuează în mod transparent, conform legislaţiei cu privire la transparenţa în procesul decizional.”

3. La articolul 46 alineatul (2) şi la articolul 48 alineatul (2), după cuvintele „se efectuează” se introduc cuvintele „în mod transparent”.

Art. IV. – Legea nr. 780-XV din 27 decembrie 2001 privind actele legislative (Monitorul Oficial al Republicii Moldova, 2002, nr. 36-38, art. 210), cu modificările şi completările ulterioare, se modifică şi se completează după cum urmează:
1. În preambul, după cuvîntul „eficienţă” se introduc cuvintele                   „ , garantarea transparenţei procesului decizional”.

2. Articolul 14:

la alineatul (1), după cuvintele „raporturi sociale” se introduc cuvintele „ , a transparenţei procesului decizional”;

la alineatul (2), după cuvîntul „elabora” se introduc cuvintele „şi le vor consulta cu părţile interesate”;

articolul se completează cu alineatul (5) cu următorul cuprins: 

„(5) După adoptare, programul legislativ este făcut public conform legislaţiei în vigoare şi prin plasare pe pagina web oficială a Parlamentului.”

3. La articolul 16, alineatul (1) se completează în final cu cuvintele „ , precum şi din reprezentanţi ai părţilor interesate”.

4. La articolul 17 alineatul (4), cuvintele „opinia publică” se substituie cu cuvintele „cetăţenii, asociaţiile constituite în corespundere cu legea, alte părţi interesate”.

5. La articolul 18 alineatul (1), după cuvîntul „comparat” se introduc cuvintele „ , consultării părţilor interesate”.

6. În titlul capitolului V, după cuvîntul „avizarea” se introduc cuvintele „ , consultarea publică”.

7. Articolul 21:

în titlu, după cuvîntul „avizarea” se introduc cuvintele „şi consultarea publică a”;

alineatul (1) se completează în final cu cuvintele „şi se supune, în modul stabilit de legislaţia cu privire la transparenţa în procesul decizional, procedurii de consultare publică”;

după alineatul (1) se introduce alineatul (11) cu următorul cuprins:

„(11) Consultarea publică a proiectului de act legislativ se suspendă pe perioada electorală, cu excepţia proceselor de consultare iniţiate pînă la lansarea campaniilor electorale.”;

la alineatul (2), după cuvîntul „avize” se introduc cuvintele „ , recomandările recepţionate în cadrul consultării publice”.

8. Articolul 23:

la alineatul (1), după cuvîntul „avizelor” se introduc cuvintele                    „ , recomandărilor părţilor interesate”; 

la alineatul (2), litera e) va avea următorul cuprins:

„e) avizele, rezultatele expertizelor şi recomandările recepţionate în cadrul consultării publice”.

Art. V. – Legea nr. 317-XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale (Monitorul Oficial al Republicii Moldova, 2003, nr. 208-210, art. 783), cu modificările şi completările ulterioare, se modifică şi se completează după cum urmează:
1. La articolul 1 alineatul (1), după cuvîntul „avizare” se introduc cuvintele „ , consultare publică”.

2. În denumirea titlului II, după cuvîntul „avizare” se introduc cuvintele „ , consultare publică”.

3. La articolul 28 alineatul (2), după cuvintele „după caz” se introduc cuvintele „ , necesitatea consultării publice a proiectului actului normativ, conform legislaţiei cu privire la transparenţa în procesul decizional”.

4. Articolul 30: 

la alineatul (5), după cuvîntul „organe” se introduc cuvintele „şi părţi”;

la alineatul (7), după cuvîntul „ştiinţifici” se introduc cuvintele „ , reprezentanţi ai părţilor interesate”.

5. La articolul 31 alineatul (4), după cuvîntul „avizării” se introduc cuvintele „ , consultării publice”.

6. La articolul 32 alineatul (2) litera f), după cuvîntul „avizarea” se introduc cuvintele „ , consultarea publică”.

7. La articolul 33 alineatul (3), după cuvintele „acestora, de” se introduc cuvintele „anunţarea părţilor interesate despre iniţierea elaborării şi de”.

8. Articolul 38:

în titlu, după cuvîntul „avizarea” se introduc cuvintele „şi consultarea publică”;

alineatul (1) va avea următorul cuprins:

„(1) Înainte de a fi prezentat spre aprobare organului competent, proiectul de act normativ se avizează în mod obligatoriu de autorităţile şi instituţiile implicate direct în soluţionarea problemelor incluse în proiect, de alte autorităţi şi instituţii interesate şi de autorităţile în a căror sarcină este pusă avizarea obligatorie, precum şi se consultă public.”;

după alineatul (1) se introduce alineatul (11) cu următorul cuprins:

„(11) Etapa de avizare a proiectului de act normativ se sincronizează, de regulă, cu procesul de consultare publică a acestuia.”;

la alineatul (2), după textul „alin. (1)” se introduce textul „şi consultat public conform alin. (4)”;

articolul se completează cu alineatele (4) şi (5) cu următorul cuprins:

„(4) Consultarea proiectului de act normativ cu părţile interesate se efectuează în conformitate cu Legea nr. 239-XVI din 13 noiembrie 2008 privind transparenţa în procesul decizional, cu procedurile stabilite de Guvern.

 (5) Consultarea publică a proiectului de act normativ se suspendă pe perioada electorală, cu excepţia proceselor de consultare iniţiate pînă la lansarea campaniei electorale.” 

9. La articolul 42, alineatul (1) se completează în final cu cuvintele „şi luînd în considerare rezultatele consultării publice”.

10. La articolul 43, după cuvîntul „avizelor” se introduc cuvintele „ , recepţionarea recomandărilor ca urmare a consultărilor publice desfăşurate”.

11. La articolul 44 alineatul (2), litera c) se completează în final cu cuvintele „şi recomandările recepţionate în cadrul consultării publice”.

Art. VI. – Legea nr. 436-XVI din 28 decembrie 2006 privind administraţia publică locală (Monitorul Oficial al Republicii Moldova, 2007, nr. 32-35 art. 116), cu modificările ulterioare, se modifică şi se completează după cum urmează:

1. Articolul 8 se completează cu alineatul (3) cu următorul cuprins:

„(3) Proiectele de decizii ale consiliului local se consultă public, în conformitate cu legea, cu respectarea procedurilor stabilite de către fiecare autoritate reprezentativă şi deliberativă a populaţiei unităţii administrativ-teritoriale de nivelul întîi sau al doilea, după caz.”

2. La articolul 14 alineatul (2), după litera z) se introduce litera z1) cu următorul cuprins:

„z1) dispune consultarea publică a proiectelor de decizii în problemele de interes local care pot avea impact economic, de mediu şi social (asupra modului de viaţă şi drepturilor omului, asupra culturii, sănătăţii şi protecţiei sociale, asupra colectivităţilor locale, serviciilor publice), în conformitate cu legislaţia cu privire la transparenţa în procesul decizional, precum şi în alte probleme care preocupă populaţia sau o parte din populaţia unităţii administrativ-teritoriale.”

3. Articolul 17:

la alineatul (3), cuvintele „şi organizaţiile acestora” se substituie prin cuvintele „ , asociaţiile constituite în corespundere cu legea şi alte părţi interesate”;

la alineatul (4), cuvintele „şi organizaţiilor acestora” se substituie prin cuvintele „ , asociaţiilor constituite în corespundere cu legea şi altor părţi interesate”.
4. La articolul 22, alineatul (1) se completează în final cu cuvintele „ , precum şi de sinteza recomandărilor recepţionate ca urmare a consultării publice desfăşurate”.

5. La articolul 32, după alineatul (1) se introduce alineatul (11) cu următorul cuprins:

„(11) Proiectele de dispoziţii ale primarului în problemele de interes local care pot avea impact economic, de mediu, social (asupra modului de viaţă şi drepturilor omului, asupra culturii, sănătăţii şi protecţiei sociale, asupra colectivităţilor locale, serviciilor publice) se consultă public, în conformitate cu legislaţia cu privire la transparenţa în procesul decizional, cu respectarea procedurilor stabilite de către fiecare autoritate reprezentativă şi deliberativă a populaţiei unităţii administrativ-teritoriale de nivelul întîi sau al doilea, după caz.”.
6. La articolul 39 alineatul (1), litera h) va avea următorul cuprins:

„h) asigură consultarea publică a proiectelor de decizii ale consiliului local şi de dispoziţii normative ale primarului şi informarea publicului referitor la deciziile şi dispoziţiile adoptate;”.    

7. La articolul 43 alineatul (1), după litera u) se introduce litera u1) cu următorul cuprins:

„u1) dispune consultarea publică a proiectelor de decizii în problemele de interes local care pot avea impact economic, de mediu şi social (asupra modului de viaţă şi drepturilor omului, asupra culturii, sănătăţii şi protecţiei sociale, asupra colectivităţilor locale, serviciilor publice), în conformitate cu legislaţia, precum şi în alte probleme care preocupă populaţia sau o parte din populaţia unităţii administrativ-teritoriale.”

8. La articolul 51 alineatul (2), litera b) va avea următorul cuprins:

„b) asigură consultarea publică a proiectelor de decizii ale consiliului şi de dispoziţii normative ale preşedintelui şi informarea publicului referitor la deciziile şi dispoziţiile adoptate;”.

